Haukur MagnússonRitstjóri Grapevine sagði í síðasta leiðara að honum hefði „ loksins tekist að segja upp “ . Sannleikurinn var sá að honum hafði verið gert að láta af störfum eftir að þrír kvenkyns lærlingar kvörtuðu undan honum . Forsaga málsins er sú að Haukur skrifaði leiðara í Reykjavík Grapevine , þar sem hann gaf til kynna að hann léti af starfi ritstjóra að eigin frumkvæði . Sannleikurinn var hins vegar sá að Hauki hafði verið gert að hætta eftir að þrír lærlingar , sem störfuðu undir Hauki , sendu bréf á útgáfufélagið og kvörtuðu undan áreitni af hans hálfu . Ekki liggur annað fyrir en að stefnda hafi fylgt eðlilegu verklagi í fréttamennsku við vinnslu fréttarinnar . Hún ræddi við tvo heimildarmenn og hafði undir höndum tvö af þeim þremur bréfum sem bárust útgáfu Reykjavík Grapevine . Þá segir í fréttinni að stefnda hafi séð önnur samskipti konunnar við stefnanda og að hún hafi fengið staðfestingu frá Stígamótum um að hún hafi leitað þangað . Umfjöllunin , þar á meðal lýsing á efni þeirra ásakana sem undirmennirnir báru á stefnanda , var því liður í þjóðfélagslegri umræðu og átti erindi til almennings . “ Fyrirvari vegna hagsmuna : Í fréttinni fjallar Stundin um sér tengdan aðila , blaðamann Stundarinnar , og dómsmál sem varðar Stundina beint .